ग्रोवर आईईआई नेशनल कौंसिल के लिए सदस्य मनोनीत
शिमला| हालही में संपन्न हुई 688वीं आईईआई नेशनल कौंसिल की बैठक में सेंटर फॉर स्किल डवलपमेंट एंड इंजीनियरिंग कंसल्टेंसी के अध्यक्ष ई. सुनील ग्रोवर को सत्र 2016-17 के लिए आईईआई की राष्ट्रीय परिषद के सदस्य के रूप में मनोनीत किया गया है। वर्तमान में ई. सुनील ग्रोवर हिमाचल प्रदेश राज्य विद्युत बोर्ड लिमिटेड शिमला में मुख्य अभियंता के तौर पर कार्यरत हैं। उन्होंने अभी तक विदेशों में लगे 10 ट्रेनिंग और सम्मेलनों में भाग लिया और भारत तथा विदेशों में विभिन्न पत्रिकाओं में 8 पत्र प्रकाशित किए। उन्होंने थापर कॉलेज आफ इंजीनियरिंग से इलेक्ट्रिकल इंजीनियरिंग में स्नातक की उपाधि प्राप्त की है और इंडियन इंस्टीट्यूट ऑफ इंजीनियरिंग रूड़की से मास्टर इन इंजीनियरिंग की डिग्री प्राप्त की है।
hin_Deva hin_Deva